Radu Penciulescu

Radu Penciulescu (født 25. mai 1930 i București, død 22. mars 2019 i Stockholm) var en rumenskfødt regissør og akademiker som var bosatt i Sverige. Han er blitt kalt «den rumenske regiskolens far.»

Penciulescu studerte ved Teater- og filmhøyskolen i București, der han tok avsluttende eksamen i 1956. Deretter var han regissør i ett år i Craiova, der Vlad Mugur var blitt direktør, og senere ved Tetateret i Oradea. I 1964 var han en sentral skikkelse da Teatrul Mic («det lille teatret») ble stiftet i București, og han ble dets første direktør (han hadde denne stillingen til 1969, da han valgte å gå av). Samtidig var han også universitetsprofessor ved Teater- og filmhøgskolen i București, der han underviste i teaterregi. Blant hans studenter der var Andrei Șerban, Alexandru Tocilescu, Mircea Cornișteanu, Florin Fătulescu, Petrika Ionesco, Alexa Visarion og Andrei Belgrader.

Han satte i scene en rekke stykker, som Two for a Seesaw av William Gibson, Tango av Sławomir Mrożek, Serjeant Musgrave's Dance av John Arden, Kong Lear og Kong Richard II av William Shakespeare og Woyzeck av Georg Büchner.

I 1973 bosatte han seg i Sverige, der han arbeidet ved Teaterhögskolan i Malmö som professor i teaterregi. Der «satte han sitt preg på skolens pedagogikk og hadde en enormt innflytelse på generasjoner av skuespillere.»

Penciulescu døde den 22. mars 2019 i Stockholm.

Bøker 
 Vad en skådespelare gör, tekster om og av Radu Penciulescu, redaktør Erik Rynell

Æresbevisninger 
 æresdoktorat fra Teater- og filmhøyskolen i București, 1999

 en bok er blitt skrevet om ham, utgitt av Sentret for teaterstudier og -eksperimenter «Crin Teodorescu», i samlingen Det rumenske teaterets mestere, (red. Valeriu Moisescu)

Referanser 

Rumenske regissører
Svenske regissører
Personer fra București
Personer fra Malmö